CELEX: 22016D0723
Language: hu
Date: 2015-03-20 00:00:00
Title: Az EGT Vegyes Bizottság 40/2015 határozata (2015. március 20.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2016/723]

19.5.2016   
               
               
                  HU
               
               
                  Az Európai Unió Hivatalos Lapja
               
               
                  L 129/13
               
            AZ EGT VEGYES BIZOTTSÁG 40/2015 HATÁROZATA
      (2015. március 20.)
      az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2016/723]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A különleges táplálkozási célokra szánt takarmányok tervezett alkalmazási listájának létrehozásáról szóló 2008/38/EK irányelv módosításáról szóló, 2014. október 22-i 1123/2014/EU bizottsági rendeletet (1) be kell foglalni az EGT-megállapodásba.
               
            
                  (2)
               
               
                  A réz-bilizinát valamennyi állatfaj takarmány-adalékanyagaként történő engedélyezéséről szóló, 2014. november 17-i 1230/2014/EU bizottsági végrehajtási rendeletet (2) bele kell foglalni az EGT-megállapodásba.
               
            
                  (3)
               
               
                  A Corynebacterium glutamicum (DSM 25202) által előállított L-valin valamennyi állatfaj takarmány-adalékanyagaként történő engedélyezéséről szóló, 2014. november 18-i 1236/2014/EU bizottsági végrehajtási rendeletet (3) bele kell foglalni az EGT-megállapodásba.
               
            
                  (4)
               
               
                  Az inozit halak és rákok takarmány-adalékanyagaként történő engedélyezéséről szóló, 2014. november 21-i 1249/2014/EU bizottsági végrehajtási rendeletet (4) bele kell foglalni az EGT-megállapodásba.
               
            
                  (5)
               
               
                  Ez a határozat takarmányokra vonatkozó jogszabályokat érint. Az EGT-megállapodás I. mellékletének a szektorális kiigazításokról szóló részében meghatározottak szerint a takarmányokra vonatkozó kérdéseket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
               
            
                  (6)
               
               
                  Az EGT-megállapodás I. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás I. mellékletének II. fejezete a következőképpen módosul:
      
                  1.
               
               
                  A 14c. pont (2008/38/EK bizottsági irányelv) a következő francia bekezdéssel egészül ki:
                  
                              „—
                           
                           
                              
                                 32014 R 1123: a Bizottság 2014. október 22-i 1123/2014/EU rendelete (HL L 304., 2014.10.23., 81. o.)”.
                           
                        
            
                  2.
               
               
                  A szöveg a 119. pont (1138/2014/EU bizottsági végrehajtási rendelet) után a következő pontokkal egészül ki:
                  
                              „120.
                           
                           
                              
                                 32014 R 1230: a Bizottság 2014. november 17-i 1230/2014/EU végrehajtási rendelete a réz-bilizinát valamennyi állatfaj takarmány-adalékanyagaként történő engedélyezéséről (HL L 331., 2014.11.18., 18. o.).
                           
                        
                              121.
                           
                           
                              
                                 32014 R 1236: a Bizottság 2014. november 18-i 1236/2014/EU végrehajtási rendelete a Corynebacterium glutamicum (DSM 25202) által előállított L-valin valamennyi állatfaj takarmány-adalékanyagaként történő engedélyezéséről (HL L 332., 2014.11.19., 26. o.).
                           
                        
                              122.
                           
                           
                              
                                 32014 R 1249: a Bizottság 2014. november 21-i 1249/2014/EU végrehajtási rendelete az inozit halak és rákok takarmány-adalékanyagaként történő engedélyezéséről (HL L 335., 2014.11.22., 7. o.)”.
                           
                        
            2. cikk
      Az 1123/2014/EU rendeletnek, valamint az 1230/2014/EU, az 1236/2014/EU és az 1249/2014/EU végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2015. március 21-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2015. március 20-án.
         
            
               az EGT Vegyes Bizottság részéről
            
            
               az elnök
            
            Gianluca GRIPPA
         
      
      
         (1)  HL L 304., 2014.10.23., 81. o.
      
      
         (2)  HL L 331., 2014.11.18., 18. o.
      
      
         (3)  HL L 332., 2014.11.19., 26. o.
      
      
         (4)  HL L 335., 2014.11.22., 7. o.
      
      
         (*)  Alkotmányos követelmények fennállását nem jelezték.